Document ID: 32006D0374

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Μαΐου 2006
σχετικά με την τροποποίηση της απόφασης 2004/370/ΕΚ για την έγκριση μεθόδων ταξινόμησης σφαγίων χοίρων στο Ηνωμένο Βασίλειο
[κοινοποιηθείσα υπό τον αριθμό Ε(2006) 1988]
(Το κείμενο στην αγγλική γλώσσα είναι το μόνο αυθεντικό)
(2006/374/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3320/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
Εκτιμώντας τα ακόλουθα:
(1)
Το άρθρο 2 παράγραφοι 1 και 2 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (2) προβλέπει μέθοδο για τον υπολογισμό του βάρους του κρύου σφαγίου με βάση το βάρος του θερμού σφαγίου.
(2)
Σύμφωνα με το άρθρο 2 παράγραφος 3 του κανονισμού (ΕΟΚ) αριθ. 2967/85 και κατά παρέκκλιση από το άρθρο 2 παράγραφοι 1 και 2 του κανονισμού αυτού, με την απόφαση 2004/370/ΕΚ της Επιτροπής (3) επιτρέπεται στο Ηνωμένο Βασίλειο να υπολογίζει το βάρος του κρύου σφαγίου με βάση προκαθορισμένη κλίμακα μειώσεων σε απόλυτους αριθμούς.
(3)
Λόγω τεχνικών προσαρμογών, το Ηνωμένο Βασίλειο ζήτησε από την Επιτροπή την κατάργηση της παρέκκλισης αυτής και την εφαρμογή της μεθόδου υπολογισμού του βάρους του κρύου σφαγίου που αναφέρεται στο άρθρο 2 παράγραφοι 1 και 2 του κανονισμού (ΕΟΚ) αριθ. 2967/85.
(4)
Ως εκ τούτου, η απόφαση 2004/370/ΕΚ πρέπει να τροποποιηθεί αναλόγως.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2004/370/ΕΚ τροποποιείται ως εξής:
1)
Το άρθρο 5 διαγράφεται.
2)
Το παράρτημα ΙΙΙ διαγράφεται.
Άρθρο 2
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 22 Μαΐου 2006.

Labels: 18
17
6